
Okresný súd Poprad 26P/29/2024 8724201069 12. 06. 2024 JUDr. Zuzana Salajová ECLI:SK:OSPP:2024:8724201069.4
Uznesenie Okresný súd Poprad v právnej veci starostlivosti súdu o mal. deti: A. A., nar. XX. XX. XXXX a B. A., nar. XX. XX. XXXX, obec trvale bytom C., D. XXX/XX, deti rodičov - matky: E. A., F. G., nar. XX. XX. XXXX, trvale bytom C., D. XXX/XX, právne zastúpenej: JUDr. Mgr. Martina Tomasová, advokátka, so sídlom H., I. XXXX, a otca: A. A., nar. XX. XX. XXXX, trvale bytom C., X. XXXX XXX/XX, o zmenu úpravy rodičovských práv a povinností, takto rozhodol: I. Konanie z a s t a v u j e . II. Žiaden z účastníkov n e m á nárok na náhradu trov konania. odôvodnenie: 1. Navrhovateľka, matka maloletých detí podala 12. 03. 2024 na tunajší súd návrh na zmenu úpravy rodičovských práv a povinností k maloletým deťom. 2. Otec vo svojom písomnom vyjadrení k návrhu, s podaným návrhom nesúhlasil, žiadal ho zamietnuť, nakoľko aktuálna úprava rodičovských práv a povinností najviac zohľadňuje potreby maloletých detí a je v záujme maloletých detí. 3. Vo veci bolo nariadené aj informatívne stretnutie, ktoré sa konalo 09. 04. 2024, na ktorom medzi rodičmi k dohode nedošlo a vec bola predložená na autoritatívne rozhodnutie sudkyni, ktorá vytýčila pojednávanie na deň 25. 06. 2024. 4. Podaním doručeným tunajšiemu súdu dňa 06.06.2024 navrhovateľka zobrala podaný návrh v celom rozsahu späť a žiadala konanie zastaviť. Späťvzatie odôvodnila najmä postojom maloletých detí a rešpektovaním ich názoru, ktoré sa vyjadrili, že chcú byť s oboma, taktiež odporúčaním kolízneho opatrovníka po vykonaní prešetrenie pomerov a zisťovania názoru maloletých a tiež postojom otca. 5. Súd späťvzatie návrhu doručoval ostatným účastníkom. Kolízny opatrovník so späťvzatím návrhu a zastavením konania súhlasil podaním doručeným súdu dňa 10.06.2024. Rovnako otec so späťvzatím návrhu a zastavením konania súhlasil. 6. Podľa § 29 ods. 1 zákona č. 161/2015 Z. z. Civilného mimosporového poriadku v znení neskorších predpisov (ďalej CMP), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí.
7. Spävzatie návrhu na začatie konania je prejavom dispozičnej zásady, ktorá v istej podobe platí aj v konaniach podľa Civilného mimosporového konania. V prípade, že konania možno začať aj bez návrhu, môže byť dispozičné oprávnenie navrhovateľa obmedzené a odôvodnené potrebou verejného záujmu alebo nesúhlasom niektorého z účastníkov konania z vážnych dôvodov. 8. V danom prípade navrhovateľka vzala návrh na zmenu úpravy rodičovských práv a povinností späť v celom rozsahu, pričom ostatní účastníci konania – otec maloletých i kolízny opatrovník so späťvzatím návrhu súhlasili, preto súd konanie v celom rozsahu zastavil, čo však navrhovateľke v budúcnosti, ak dôjde k zmene pomerov, podať nový návrh. 9. Podľa § 58 CMP, o nároku na náhradu a o výške trov konania rozhoduje súd v rozhodnutí, ktorým sa konanie končí. Podľa § 57 CMP, o povinnosti nahradiť trovy konania, ak nejde o trovy konania štátu, rozhoduje súd len na návrh. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 10. O trovách konania súd rozhodol s poukazom na vyššie citované zákonné ustanovenia tak, že žiadnemu z účastníkov konania nepriznal nárok na náhradu trov konania, nakoľko si náhradu trov konania účastníci neuplatnili. Poučenie: Proti tomuto uzneseniu je prípustné odvolanie v lehote 15 dní od jeho doručenia, na Krajský súd v Prešove, podaním na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

